Mina küll ei mäleta küünlakuud, mis oleks nii kevadine. Kümme tundi päevavalgust ja võib-olla isegi päikest. Nii hästi, et olen täiesti nõus  .    ***  ära ütle et elu on inetu  halb  oma koormat et kanda ei jõua  ole uhke ja  sirge sa saatuse all  ära iialgi kergemat nõua    varja maailma eest oma pisaraid  naeru selle-eest kõigiga jaga  pea meeles et alati õnnemaid  leidub muredemerede taga    ära kadesta naabrite varandust  vaeseid iial ei tülita vargad  hoia puhtana enese armastus  hoia sõnu mis pühad ja hardad    ära ütle kui hommik on ududes  et sa päikest enam ei oota  vaata ringi nii palju on ilusat ees  tuleb uskuda ainult ning loota    ära kuluta tundmusi tuultele  kergel käel ära südameid loobi  hoia mõistmist ja hellust ka muudele  sest tagasi põrkuvad hoobid    ära ütle et elu on inetu halb  et väsinud oled ta vaevast  püüa alati aimata pilvede all  sinist lapikest heledat taevast